ראש ממשלת פולין

ראש ממשלת פולין (בפולנית: Prezes Rady Ministrów), המכונה בפולין נשיא מועצת השרים, היא המשרה הפוליטית החשובה ביותר בפוליטיקה של פולין. בפועל, ראש המדינה של פולין הוא נשיא פולין, אם כי בדומה לישראל, לנשיא פולין בעיקר סמכויות טקסיות וסמליות, ואילו ראש ממשלת פולין הוא ראש הרשות המבצעת.

בסמכותו של הנשיא למנות את ראש הממשלה ולפטרו, אך בדומה לישראל, בפועל הדבר נעשה על ידי הבית התחתון של הפרלמנט, הסיים, לאחר שמי מראשי המפלגות הצליח להרכיב קואליציה. ראש הממשלה עומד בראש ממשלת פולין. על פי חוקת פולין, נשיא פולין ממנה את ראש הממשלה שירכיב את הממשלה וידאג לניהולה השוטף.

שבועיים לאחר מינויו של ראש הממשלה, הוא חייב להגיש תוכנית המתארת את סדר היום של הממשלה בפני הסיים. לאחר שראש הממשלה הציג את קווי היסוד של הממשלה, נערכת הצבעת אמון בממשלה.

ראש ממשלת פולין המכהן (נכון לשנת 2025) הוא דונלד טוסק.

 סמכויות 
ראש הממשלה רשאי להכריז על מצב חירום ולהורות למפקד צבא פולין על גיוס חלקי או כללי במקרה של איום ישיר על הביטחון הלאומי של פולין. ראש הממשלה גם שומר לעצמו את הזכות למנות ולפטר את ראשי השירותים המיוחדים, כולל מפקדי המשטרה, משמר הגבול, וראש הסוכנות לביטחון פנים של פולין.

במקרה של הפרעה לציבור או פיגוע טרור, ראש הממשלה יכול (באמצעות ניצול סמכויותיו של שר הפנים) להפעיל יחידות חמושות מיוחדות של המשטרה להשליט סדר.

 מעון ראש הממשלה 
המשרד המבצע של ראש הממשלה נקרא הקאנצלרייה. הקאנצלרייה שוכנת בוורשה. הקאנצלרייה פועלת לתאם את מדיניות הממשלה בין ראש הממשלה ושריו ולשמש כצוות התמיכה של ראש הממשלה. כמו כן הקאנצלרייה דואגת לשקיפות פעולות הממשלה ותפעול אתר האינטרנט של ראש הממשלה.
ממוזער|290x290 פיקסלים|הקאנצלרייה, מעונו הרשמי של ראש ממשלת פולין
מעונו הרשמי של ראש הממשלה הוא מעין פארק וילה. ראש ממשלת פולין בשנים 2011–2014, דונלד טוסק בחר להתגורר בעיר הולדתו בפרובינציית פומרניה, סופוט (פולין).

 ראשי ממשלת פולין (1989–הווה) 
מס"ד שם  שנות כהונה  מפלגה1 טדאוש מזובייצקי 24 באוגוסט 1989 – 4 בינואר 1991 ועד האזרחים – סולידריות (עד 1990)

הברית הדמוקרטית (מ-1990)2 יאן קשישטוף ביילצקי 4 בינואר 1991 – 6 בדצמבר 1991 דמוקרטים ליברלים3יאן אולשבסקי6 בדצמבר 1991 – 5 ביוני 1992ברית המרכז4 ואלדמאר פאבלאק 5 ביוני 1992 – 11 ביולי 1992 מפלגת העם הפולנית5 חנה סוחוצ'קה 11 ביולי 1992 – 26 באוקטובר 1993 הברית הדמוקרטית6ואלדמאר פאבלאק26 באוקטובר 1993 – 7 במרץ 1995מפלגת העם הפולנית7יוזף אולקסי7 במרץ 1995 – 7 בפברואר 1996מפלגת הסוציאל-דמוקרטית הפולנית8ולודז'ימייז' צ'ימושביץ'7 בפברואר 1996 – 31 באוקטובר 1997מפלגת הסוציאל-דמוקרטית הפולנית9יז'י בוזק31 באוקטובר 1997 – 19 באוקטובר 2001הפעולה האלקטורלית – סולידריות10לשק מילר19 באוקטובר 2001 – 2 במאי 2004ברית השמאל הדמוקרטית11מארק בלקה2 במאי 2004 – 11 ביוני 2004ברית השמאל הדמוקרטית11 ביוני 2004 – 31 באוקטובר 200512קז'ימייז' מרצינקביץ'31 באוקטובר 2005 – 14 ביולי 2006חוק וצדק13ירוסלב קצ'ינסקי14 ביולי 2006 – 16 בנובמבר 2007חוק וצדק14דונלד טוסק16 בנובמבר 2007 – 18 בנובמבר 2011המצע האזרחי18 בנובמבר 2011 – 22 בספטמבר 201415אווה קופאץ'22 בספטמבר 2014 – 15 בנובמבר 2015המצע האזרחי16ביאטה שידלו15 בנובמבר 2015 – 12 בדצמבר 2017חוק וצדק17מטאוש מורבייצקי12 בדצמבר 2017 – 12 בדצמבר 2023חוק וצדק18דונלד טוסק12 בדצמבר 2023 – הווההמצע האזרחי

 ראו גם 
 נשיא פולין

 קישורים חיצוניים 



*
קטגוריה:פולין: פוליטיקה